ફિલ્મે મારી અપેક્ષાઓ સાથે વિશ્વાસઘાત કર્યો નથી. એની પ્રથમ પંદર મિનિટ બોરિંગ છે અને ઍક્ટિંગમાં ઍવરેજ હીરો (તેની પાસે સંવાદો બોલવાની ફાવટ નથી અને તે આજના હીરોની જેમ બોલી શકતો નથી)ને કારણે મને શરૂઆતમાં કંટાળો આવ્યો હતો, પણ એકદમ નવી અને ફ્રેશ શ્રદ્ધા કપૂરને કારણે હું સ્ટોરી પાછળ દોડવા માંડ્યો. એક નિષ્ફળ અને શરાબી માણસના પ્રેમમાં તે દોડ્યા કરે છે. મને તેણે જકડી રાખ્યો. જ્યારે પેલો નિષ્ફળ માણસ આત્મહત્યા કરે છે ત્યારે મને લાગ્યું કે આ ફિલ્મ યુવાનોમાં શા માટે આટલી સફળ રહી છે.